OBRAZLOŽENJE
 
uz prijedlog Godišnjeg plana razvoja sustava civilne zaštite na području Grada Malog Lošinja za 2027. godinu s financijskim učincima za trogodišnje razdoblje,
 
            Temeljem članka 17. stavka 1. Zakona o sustavu civilne zaštite (Narodne novine, broj 82/15, 118/18, 31/20, 20/21, 114/22), predstavničko tijelo, na prijedlog izvršnog tijela jedinice lokalne i područne (regionalne) samouprave, razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje, te smjernice za organizaciju i razvoj sustava koje se razmatraju i usvajaju svake četiri godine.
Plan razvoja sustava civilne zaštite redovito se revidira na temelju provedene godišnje analize stanja sustava civilne zaštite. Slijedom smjernica za organizaciju i razvoj sustava civilne zaštite na području Grada Malog Lošinja za razdoblje od 2024 – 2027. (Službene novine Primorsko – goranske županije, broj 49/23), utvrđuje se godišnji plan aktivnosti za 2027.godinu.



